રાજ્ય સરકાર દ્વારા અંદાજીત રૂપિયા ૨૫૦૦ કરોડના ખર્ચે સ્વર્ણિમ ગુજરાત સૌરાષ્ટ્ર - કચ્છ વોટર ગ્રીડ યોજના અમલમાં મૂકી સૌરાષ્ટ્ર - કચ્છ વિસ્‍તારને પુરતુ પાણી મળી રહે તે માટે નર્મદા યોજનાની સૌરાષ્‍ટ્ર શાખા નહેર ઉપર લખતર તાલુકાના ઢાંકી પાસે ૩ મોટા પમ્‍પીંગ સ્ટેશન બનાવવામાં આવ્યા છે. અને તેમાંથી ૩ બલ્‍ક પાઈપલાઈનો નાંખવામાં આવી છે. જે પૈકી ઢાંકી થી ખીરાઈ (માળિયા) સુધીની ૧૨૦.૫૦ કિ.મી લંબાઈની, ઢાંકી થી હડાળા (રાજકોટ) સુધીની ૧૪૬.૧૦ કિ.મી. લંબાઈની અને ઢાંકી થી નાવડા (બરવાળા) સુધીની ૯૪.૫૦ કિ.મી લંબાઈની છે. ઢાંકી ખાતે બનાવવામાં આવેલ આ ત્રણ પમ્પીંગ સ્‍ટેશનમાંથી દૈનિક ૧૬૫ કરોડ લીટર પાણીનો જથ્‍થો આપી શકાય તેવી ક્ષમતા ઉભી કરવામાં આવી છે.